**KÖZÉRDEKŰ KÖZLEMÉNY**

**Fővárosi településrendezési eszközök partnerségi egyeztetése**

**Tájékoztató** **Budapest főváros településszerkezeti terve (TSZT 2017) és Budapest főváros rendezési szabályzata (FRSZ) eseti módosításáról a Budapest X. kerület Bihari utca – Üllői út – 100-as vasútvonal – Balkán utca által határolt területre vonatkozó partnerségi egyeztetéséről**

Az épített környezet alakításáról és védelméről szóló 1997. évi LXXVIII. törvény 8. § (2) bekezdésére, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (Továbbiakban: Korm. rendelet) 41. §-ára hivatkozással tájékoztatjuk az érintetteket, hogy Budapest Főváros Önkormányzata megindította a **TSZT 2017 és FRSZ eseti módosítását a Budapest X. kerület Bihari utca – Üllői út – 100-as vasútvonal – Balkán utca által határolt területre vonatkozóan.**

A Fővárosi Önkormányzat a településrendezési eszköz nyilvánosságát a 185/2017. (II. 22.) Főv. Kgy. határozattal elfogadott partnerségi egyeztetés szabályainak megfelelően folytatja le, amely a Budapest Portálon a <http://budapest.hu/telepulesrendezesitervek/Lapok/default.asp> érhető el, valamint a Főpolgármesteri Hivatal Ügyfélszolgálati Irodáján megtekinthető.

A tervvel kapcsolatban javaslatokat, észrevételeket tenni, véleményt nyilvánítani

**2019. március 20. – 2019. április 5. között**

* a 2019. március 28-án 16:00 órakor a Főpolgármesteri Hivatalban (1052 Budapest, Városház utca 9-11. Díszterem) tartandó lakossági fórumon szóban, vagy
* elektronikus levélben a [varosrendezes@budapest.hu](mailto:varosrendezes@budapest.hu) címre küldve;
* postai úton a Főpolgármesteri Hivatal Városépítési Főosztályának címezve   
  (1052 Budapest, Városház utca 9-11.);
* a Főpolgármesteri Hivatal Ügyfélszolgálati Irodáján (Budapest V. kerület,   
  Bárczy István utca 1-3.) személyesen lehet.

Tájékoztatjuk, hogy a véleményezéshez szükséges teljes nevének megadása, ennek hiányában véleményét nem tudjuk figyelembe venni. Nevének megadásával az adatkezeléshez szükséges hozzájárulását megadottnak tekintjük. Nevét kizárólag a terv készítéséhez kapcsolódó véleményezésével összefüggésben kezeljük.